CELEX: 32010D0438
Language: sl
Date: 2010-08-10 00:00:00
Title: 2010/438/EU: Sklep Komisije z dne 10. avgusta 2010 o podaljšanju obdobja odstopanja, v katerem lahko Bolgarija v skladu z Uredbo (ES) št. 1013/2006 Evropskega parlamenta in Sveta z dne 14. junija 2006 o pošiljkah odpadkov ugovarja pošiljkam določenih odpadkov, namenjenih za predelavo, v Bolgarijo (notificirano pod dokumentarno številko C(2010) 5434)  Besedilo velja za EGP

11.8.2010   
            
            
               SL
            
            
               Uradni list Evropske unije
            
            
               L 210/35
            
         SKLEP KOMISIJE
   z dne 10. avgusta 2010
   o podaljšanju obdobja odstopanja, v katerem lahko Bolgarija v skladu z Uredbo (ES) št. 1013/2006 Evropskega parlamenta in Sveta z dne 14. junija 2006 o pošiljkah odpadkov ugovarja pošiljkam določenih odpadkov, namenjenih za predelavo, v Bolgarijo
   (notificirano pod dokumentarno številko C(2010) 5434)
   (Besedilo velja za EGP)
   (2010/438/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1013/2006 Evropskega parlamenta in Sveta z dne 14. junija 2006 o pošiljkah odpadkov (1), zlasti tretjega pododstavka člena 63(4) Uredbe,
   ob upoštevanju naslednjega:
   
               (1)
            
            
               V skladu s členom 63(4) Uredbe (ES) št. 1013/2006 lahko Bolgarija v obdobju, ki se konča 31. decembra 2009, ugovarja pošiljkam določenih odpadkov za predelavo.
            
         
               (2)
            
            
               Bolgarija je v dopisu z dne 23. decembra 2009 zaprosila za podaljšanje tega obdobja do 31. decembra 2012.
            
         
               (3)
            
            
               Zagotoviti je treba, da bo raven varstva okolja po vsej Uniji ostala enako visoka, zlasti kadar predelava določenih pošiljk odpadkov ne bi bila v skladu z nacionalno zakonodajo države odpreme o predelavi odpadkov. Zato mora Bolgarija še naprej imeti možnost, da ugovarja predvidenim pošiljkam določenih neželenih odpadkov, ki so namenjene za predelavo na njenem ozemlju. Posledično je treba odstopanje, ki velja za Bolgarijo, podaljšati do 31. decembra 2012.
            
         
               (4)
            
            
               Da bi se še naprej zagotavljali višja raven varstva okolja in pravna varnost pravne ureditve, ki velja za pošiljke odpadkov, namenjene za predelavo v Bolgariji v skladu z Uredbo (ES) št. 1013/2006, se morajo ukrepi iz tega sklepa uporabljati od 1. januarja 2010. Ukrepi iz tega sklepa so v skladu z mnenjem odbora, ustanovljenega s členom 18 Direktive 2006/12/ES Evropskega parlamenta in Sveta (2) –
            
         SPREJELA NASLEDNJI SKLEP:
   Člen 1
   Z odstopanjem od člena 12 Uredbe (ES) št. 1013/2006 se obdobje, v katerem lahko bolgarski pristojni organi v skladu z razlogi za ugovor iz člena 11 navedene uredbe ugovarjajo pošiljkam odpadkov, naštetih v drugem pododstavku člena 63(4) te uredbe, za predelavo v Bolgariji, podaljša do 31. decembra 2012.
   Člen 2
   Ta sklep se začne uporabljati 1. januarja 2010.
   Člen 3
   Ta sklep je naslovljen na države članice.
   
      V Bruslju, 10. avgusta 2010
      
         
            Za Komisijo
         
         Janez POTOČNIK
         
            Član Komisije
         
      
   
   
      (1)  UL L 190, 12.7.2006, str. 1.
   
      (2)  UL L 114, 27.4.2006, str. 9.